Diari Oficial de la Generalitat Valenciana


Sumari del DOGV 6057, del 15-07-2009 (2009/8296)

Notificació de la resolució del recurs d'alçada, referència interna R-87/2009, al Sr. Brahim Mfakker.
-----------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8296


Data del document
:   02-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-87/2009, al Sr. Brahim Mfakker. [2009/8296]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Brahim Mfakker, c/ Lluís Martínez, núm. 4, 2n, 4ª (46754 Algemesí) la resolució del recurs d'alçada amb el número de referència interna R-87/09  
València, 2 de juliol de 2009. - La directora general d'Habitatge i Projectes Urbans: M. Jesús Rodríguez Ortiz  
"RESOLUCIÓ  
Examinat el recurs d'alçada formulat pel Sr. Brahim Mfakker, contra la resolució denegatòria de visat de contracte i finançament concertat (VAC 517), relativa a l'expedient núm. 46/0199/2008.  
Antecedents de fet  
Primer. El senyor Brahim Mfakker i la senyora Hayat Sfar adquirents de l'habitatge siti a Algemesí (València), carrer Lluís Martínez, número 4, pis 2n, porta 4ª, mitjançant escriptura pública de compravenda de data 20 de novembre de 2007, van presentar als serveis territorials d'Habitatge i Projectes Urbans de València el dia 8 de febrer de 2008 una sol·licitud de visat i finançament concertat per a l'adquisició de l'esmentat habitatge.   
Segon. A la vista de la documentació que consta en l'expedient, i en virtut del que disposen els articles 2.b) del Decret 73/2005, de 8 d'abril, del Consell de la Generalitat, en relació amb els articles 11 b) i 19 del Decret 75/2007, de 18 de maig del Consell, i l'article 13 de la Llei orgànica 4/2000, d'11 de gener, el Servei Territorial dicta una resolució denegatòria del visat i finançament concertat, en quedar acreditat que la senyora Zineb Andaloussi, integrant de la unitat familiar de la part sol·licitant, no disposa de la residència habitual i permanent a Espanya.  
Tercer. Contra l'esmentada resolució el Sr. Brahim Mfakker interposa recurs d'alçada dins del termini i la forma escaient amb les al·legacions que en aquest figuren i que es consideren reproduïdes a fi de la brevetat.  
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007 de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. En el cas que ens ocupa, la senyora Zineb Andaloussi tan sols té concedit permís de residència temporal per reagrupació familiar, per la qual cosa difícilment podrà destinar l'habitatge a domicili habitual i permanent tal com estableix la normativa vigent.   
IV. No obstant això, la recent Llei 15/2008, de 5 de desembre, d'integració dels immigrants a la Comunitat Valenciana, en l'article 36 disposa que «amb l'objecte de garantir el dret de les persones immigrants que estan inscrites en el padró del municipi en què residisquen habitualment a accedir a un habitatge en bones condicions i a gaudir del sistema públic d'ajudes en matèria d'habitatge, d'acord amb l'article 13 de la Llei orgànica 4/2000, d'11 de gener, sobre drets i llibertats dels estrangers a Espanya i la seua integració social, la Generalitat potenciarà el desenvolupament d'una política d'habitatge social, en la qual es tinguen en compte les necessitats particulars de les persones immigrants. Les condicions de l'exercici d'aquest dret seran les mateixes que per als espanyols».  
Per tot l'exposat i,   
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada formulat pel Sr. Brahim Mfakker contra la resolució del Servei Territorial d'Habitatge i Projectes Urbans de València, de data 6 de novembre de 2008, la qual queda revocada, i retrotraure l'expedient per a, si és procedent, concedir el que sol·licita.  
Contra aquesta resolució, que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, segons els arts. 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 6 d'abril de 2009. - La directora general d'Habitatge i Projectes Urbans: M. Jesús Rodríguez Ortiz"